પરિણીતાએ તેના પતિ અને સાસુ પર ગંભીર આરોપ લગાવ્યો હતો કે એ બંને તેને ગાંધીનગરના એક અધિકારી સાથે શારીરિક સંબંધ બાંધવા મજબુર કરતા હતા અને તે ના પાડે તો માર મારતા હતા. મહિલાએ આરોપ લગાવતા જણાવ્યું હતું કે, તેની સાસુએ તેની ગાંધીનગરના એક શુક્લાજી નામના અધિકારી સાથે વાત કરાવી હતી. મહિલાના જણાવ્યું કે, ‘શુક્લાજીએ મને કહ્યું કે, જો તું મારું કહ્યું માનીશ તો તારા ઘરમાં બધા તને પ્રેમથી રાખશે અને જો નહીં માને તો તારા પર ત્રાસ ગુજારશે.’ પરિણીતાના કહેવા મુજબ, પતિ પોતાનું કામ કઢાવવા માટે ગાંધીનગરના શુક્લા નામના અધિકારી સાથે શારીરિક સંબંધ બાંધવા તેના પર દબાણ કરતો હતો અને તેનો વિરોધ કરવા પર તેને માર માર્યો હતો.